Kinnitatud:

20.10.2021 Nr 5 - 42

Harjumaa Spordiliit

juhataja Sirje Tikerpäe

**HARJUMAA 2021. a MEISTRIVÕISTLUSED**

**MAASTIKURATTA MARATONIS**

**Harjumaa meistrite selgitatamine toimub paralleelarvestusena Ruu metsa XI maastikurattasõidu raames**

**ERITINGIMUS**

Iga osaleja peab olema valmis tõendama oma õigust võistlustel osaleda, seda tulenevalt Vabariigi Valitsuse poolt kehtestatud reeglitele mis on kehtestatud spordi, kultuuri ja meelelahtusürituste korraldajatele.

See tähendab, et iga täiskasvanud osaleja (treenerid, õpetajad, lapsevanemad) peab olema valmis esitama kontrollijale vastava COVID tõendi

1. tõend läbipõdemise kohta (kuni 6 kuud peale läbipõdemist);
2. tõend lõpliku vaktsineerimise kohta (immuniseerimise tõend) - (kuni üks aasta peale vaktsineerimise lõppu, kusjuures viimasest doosist peab olema möödas tootja poolt märgitud aeg või on see korraldajatele teada);
3. tõend COVID-19 haiguse läbi põdemise kohta, kel on vaktsineerimine pooleli (kuni üks aasta peale vaktsineerimise lõppu).

Tõendi võib esitada nii digitaalselt kui ka paberil. Samas peab tõendi esitaja olema valmis tõendama isikusamasuse.

**I EESMÄRK**

**1.** Pakkuda Harjumaal (siin ja edaspidi mõeldakse märksõna Harjumaa all Harju maakonna territooriumit ilma Tallinna linnata) elavatele või töötavatele või Harjumaa koolides õppivatele sportlastele või Harjumaa linnade ja valdade spordiklubide liikmetele sportimise võimalusi.

**2.** Selgitada Harjumaa 2021. a meistrid maastikuratta sõidus täiskasvanute (mehed ja naised) ja noorte MN16 ja MN12 vanuseklassis.

**II AEG JA KOHT**

**3.** Üritus toimub laupäeval, **06. novembril 2021** a alguse ja lõpuga Ruu metsas. Täpsed juhised stardipaiga ja registreerimise kohta kodulehel [www.singel.ee](http://www.singel.ee)

3.1 põhisõit (vähemalt 30 km – kaks ringi) start on kell 12:00.

3.2 matkasõit (vähemalt 15 km, üks põhisõidu ring) (start on 12:00.

3.3 lastesõit – (kuni 3 km) start on 11:15

Lisaks on kavas tillusõit, mille start on 11.00

**III OSAVÕTJAD**

**4.** Harjumaa Meistrivõistluste arvestuses saavad võistelda Harjumaa omavalitsus-üksuste territooriumil (v.a. Tallinn linn) elavad või töötavad või Harjumaa koolides õppivad või Harjumaa omavalitsusüksuste spordiklubidesse kuuluvad sportlased.

**5.** Vastavus Harjumaa meistrivõistluste juhendi tingimustele (punktid 1 ja 4) fikseeritakse registreerimisel esitatud andmete põhjal.

**6.** Ruu metsa XI maastikurattasõidu raames startivad nn mitte harjumaalased (vt juhendi p 1 ja 4) ja oma vanuse tõttu meistrivõistluste reeglitele (juhendi punkt 8) mittevastavad sportlased osalevad või võistlevad ja kuuluvad autasustamisele Ruu metsa XI maastikurattasõidu reeglite kohaselt.

**IV MEISTRIVÕISTLUSTE KAVA JA VANUSEKLASSID**

**7.** Harjumaa Meistrivõistlused maastikuratta maratonis korraldatakse Ruu metsa XI maastikurattasõidu programmi ja reeglite järgi.

**8.** Harjumaa meistrivõistluste kavva kuuluvad distantsid ja vanuseklassid:

8.1 Põhisõit(vähemalt 30 km, kaks ringi) – mehed ja naised (sünd 2004 ja varem)

8.2 Matkasõit (vähemalt 15 km üks põhisõidu ring) – noormehed ja neiud MN16 (sünd 2005 - 2008)

8.3 Lastesõit (kuni 4 km) - MN12 (sünd 2009 ja hiljem)

**V REGISTREERIMINE**

**9.** Osavõtjate registreerimine toimub Jõelähtme matka- ja rattaklubi kodulehel: [www.singel.ee](http://www.singel.ee) avaldatud reeglite kohaselt.luste arvestuses.

**VI AUTASUSTAMINIE**

**10.** Põhisõidu distantsil parimaks osutunud harjumaalasest mehele ja naisele omistatakse Harjumaa 2021 a meistri nimetus.

Põhisõidu kolme paremat harjumaalasest meest ja naist autasustatakse saavutatud kohtadele (I, II, III) vastavalt Harjumaa meistrivõistluste kuld-, hõbe- või pronksmedaliga.

**11.** Matkasõidul parimaks osutunud harjumaalasest MN16 vanuseklassi neiule ja noormrhele omistatakse Harjumaa noortemeistri nimetus.

Matkasõidu kolme paremat harjumaalasest MN16 vanuseklassi noormeest ja neidu autasustatakse saavutatud kohtadele (I, II, III) vastavalt Harjumaa noorte meistrivõistluste kuld-, hõbe- või pronksmedaliga.

**12.** Lastesõidul parimaks osutunud harjumaalastest MN12 vanuseklassi poisile ja tüdrukule omistatakse Harjumaa noortemeistri nimetus.

Lastesõidu kolme paremat harjumaalasest MN12 vanuseklassi poissi ja tüdrukut autasustatakse saavutatud kohtadele (I, II, III) vastavalt Harjumaa noorte meistrivõistluste kuld-, hõbe- või pronksmedaliga.

**13**. Harjumaa meistrivõistluste medalitega autasustamisele ei kuulu ainult Ruu matkasõidu raames osalevad sportlased st osalejad, kes registreerimisel ei ole näidanud enda vastavust Harjumaa meistrivõistluste juhendile. (juhendi punktile III).

**VIII ÜLDISELT**

**14.** Võistlused korraldab ja harjumaalastest osalejate üle peab arvestust MTÜ Jõelähtme matka- ja rattaklubi koos Harjumaa Spordiliidu ja Ruu küla heakorraseltsiga. Peakorraldaja Meelis Välk tel 5099426

**15.** Kõik juhendiga määratlemata küsimused lahendab peakorraldaja koos Harjumaa Spordiliidu esindajatega.

**16.** Täpsemat informatsiooni võistluste kohta saab [www.singel.ee](http://www.singel.ee)

1. telefonidel 5165092 - Harjumaa Spordiliit

2. võistluste peakorraldajalt - Meelis Välk – 509 9426